**Adatkezelési tájékoztató**

**a Pénzügyminisztériumhoz benyújtott közérdekű és közérdekből nyilvános adatok megismerésére irányuló eljárás során végzett adatkezeléshez**

1. **Adatkezelő megnevezése**

Adatkezelő neve: Pénzügyminisztérium (a továbbiakban: Adatkezelő)

Székhely: 1051 Budapest, József nádor tér 2-4.

Postacím: 1369 Budapest Pf.: 481.

Telefon: +36 1 791 5010

E-mail cím: ugyfelszolgalat@pm.gov.hu

1. **Az adatvédelmi tisztviselő neve és elérhetősége**

Az Adatkezelő adatvédelmi tisztviselőjének neve: dr. Takács Sándor

Elérhetősége: adatvedelem@pm.gov.hu

1. **Az adatkezelés célja**

Az adatkezelés célja

* a közérdekű és közérdekből nyilvános adatok megismerése iránti kérelmek teljesítése,
* az egy éven belül ismétlődő, azonos tárgykörben, azonos adatigénylőtől érkező adatigénylések azonosítása,
* az elutasított, illetve részben elutasított adatigénylésekre vonatkozó, az információs önrendelkezési jogról és az információszabadságról szóló 2011. évi CXII. törvényben (a továbbiakban: Infotv.) 30. § (3) bekezdése szerinti nyilvántartás vezetése, valamint

– az Infotv. 28. § (2) bekezdésében foglalt feltételek teljesülése esetén az igény teljesítésével összefüggésben költségtérítés megállapításához szükséges mértékű adatkezelés.

1. **Az adatkezelés jogalapja**

Az adatkezelés az (EU) 2016/679 európai parlamenti és tanácsi rendelet 6. cikk (1) bekezdés e) pontján alapul. Erre figyelemmel az adatkezelés az Adatkezelőre ruházott közhatalmi jogosítványok gyakorlása során, illetve az Adatkezelő közérdekű feladatainak végrehajtásához szükséges.

1. **A kezelt adatok köre és forrása**

Az Adatkezelő az alábbi adatokat kezeli.

A közérdekű adatigénylést benyújtó (a továbbiakban: érintett) neve, értesítési címe (postacím, e-mail cím), a benyújtott adatigénylés adatköre, illetve az arra vonatkozó információ, hogy az Adatkezelő elutasította-e az adatigénylést, és ha igen, akkor milyen indokkal. Költségtérítés megállapítása esetén, a fenti adatokon túlmenően: név/megnevezés, cím/székhely, adóazonosító jel/adószám.

Az adatkezeléssel érintett adatokat az érintett bocsátja az Adatkezelő rendelkezésére.

1. **A személyes adatok címzettjei, illetve a címzettek kategóriái**

**Magyar Posta Zrt.** (székhely: 1138 Budapest, Dunavirág utca 2-6.): ha az érintett postai úton keresi meg az Adatkezelőt érintetti jogai gyakorlása kapcsán, vagy ezt a kapcsolattartási módot jelölte meg a válaszirat kézbesítéséhez szükséges adatok tekintetében.

**NISZ Nemzeti Infokommunikációs Szolgáltató Zrt.** (1081 Budapest, Csokonai u. 3. Postacím: 1389 Budapest, Pf. 133.): az érintettel történő elektronikus kapcsolattartás keretében (Ügyfélkapu vagy Cégkapu tárhelyre történő címzés kapcsán, ha az érintett ezt az utat választotta) adatfeldolgozóként kerül bevonásra.

1. **A személyes adatok tárolásának ideje**

Az Adatkezelő az érintett személyes adatait az – Infotv. 29. § (1a) bekezdésében foglaltak alapján – az adatigénylés benyújtásától számított egy évig kezeli.

1. **Az érintett adatkezeléssel kapcsolatos jogai**
2. **A hozzáféréshez való jog**

Az érintett jogosult arra, hogy az 1. pontban megadott elérhetőségeken keresztül az Adatkezelőtől tájékoztatást kérjen arra vonatkozóan, hogy személyes adatainak kezelése folyamatban van-e és amennyiben folyamatban van, úgy jogosult arra, hogy megismerje azt, hogy

* az Adatkezelő

– milyen személyes adatait;

– milyen jogalapon;

– milyen adatkezelési cél miatt;

– mennyi ideig

kezeli; továbbá, hogy

* az Adatkezelő kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait;
* milyen forrásból származnak a személyes adatai;
* az Adatkezelő alkalmaz-e automatizált döntéshozatalt, valamint annak logikáját, ideértve a profilalkotást is.

Az adatbiztonsági követelmények teljesülése és az érintett jogainak védelme érdekében az Adatkezelő köteles meggyőződni az érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az érintett személyének azonosításához kötött.

1. **A helyesbítéshez való jog**

Az érintett személy az 1. pontban megadott elérhetőségeken keresztül kérheti, hogy az Adatkezelő módosítsa valamely személyes adatát. Amennyiben az érintett személy hitelt érdemlően igazolni tudja a helyesbített adat pontosságát, az Adatkezelő a kérelemben foglaltaknak legfeljebb egy hónapon belül eleget tesz és erről az általa megadott elérhetőségen értesíti az érintett személyt.

1. **A zároláshoz (adatkezelés korlátozásához) való jog**

Az érintett az 1. pontban megadott elérhetőségeken keresztül kérheti, hogy a személyes adatai kezelését az Adatkezelő korlátozza (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával) amennyiben

* vitatja személyes adatai pontosságát (ebben az esetben az Adatkezelő arra az időtartamra korlátozza az adatkezelést, amíg ellenőrzi a személyes adatok pontosságát);
* az adatkezelés jogellenes és az érintett ellenzi a személyes adatok törlését és ehelyett azok felhasználásának korlátozását kéri;
* az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
* az érintett tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e az érintett jogos indokaival szemben).
1. **A tiltakozáshoz való jog**

Az érintett személy az 1. pontban megadott elérhetőségeken keresztül saját helyzetével kapcsolatos okokból bármikor tiltakozhat az adatkezelés ellen, ha álláspontja szerint az Adatkezelő személyes adatát a jelen adatkezelési tájékoztatóban megjelölt céllal összefüggésben nem megfelelően kezelné. Ebben az esetben az Adatkezelőnek kell igazolnia, hogy a személyes adat kezelését olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

1. **A törléshez való jog**

A jelen tájékoztatóban ismertetett adatkezelés kapcsán az érintett kizárólag akkor élhet a törléshez való jogával, ha az Adatkezelőre ruházott közhatalmi jogosítványok gyakorlása során, vagy az Adatkezelő közérdekű feladatainak végrehajtásához az adat kezelése nem szükséges. A jogszabály alapján levéltárnak átadandó iratok vonatkozásában az adatok törlése az iratok integritásának sérelme nélkül nem valósítható meg, ezért a törlési kérelem ebben a vonatozásban nem teljesíthető.

1. **Jogorvoslathoz való jog**

Amennyiben az érintett úgy ítéli meg, hogy az Adatkezelő a személyes adatainak kezelése során megsértette a hatályos adatvédelmi előírásokat, akkor

* panaszt nyújthat be a Nemzeti Adatvédelmi és Információszabadság Hatósághoz (székhely: 1055 Budapest, Falk Miksa utca 9-11., postacím: 1363 Budapest, Pf.: 9., e-mail cím: ugyfelszolgalat@naih.hu), vagy
* lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve az Adatkezelő székhelye szerint illetékes törvényszéknél nyújtja-e be keresetét. Az Adatkezelő székhelye szerint a perre a Fővárosi Törvényszék rendelkezik illetékességgel.